# קול קורא מס' 13/2017 להצעות לרכישת מושבים

# בכנסים וימי עיון המתקיימים בישראל בחודשים פברואר – דצמבר 2018

1. **כללי**

כנסים וימי עיון (להלן – **כנסים**) הם אמצעי חשוב לקידום מטרות משרד המדע והטכנולוגיה (להלן – **המשרד**)**,** חיזוק הקשר בין אנשי המקצוע בתחומים השונים בהם עוסק המשרד והנגשת המדע והטכנולוגיה לקהל הרחב.

לשם קידום ופיתוח התחומים עליהם ממונה המשרד, מעוניין המשרד לקבל הצעות לרכישת מושב אחד או שני מושבים בכנסים העוסקים במדיניות לאומית בתחומי המדע והטכנולוגיה, ועתידים להתקיים בישראל במהלך שנת 2018. המושבים יעסקו בתחומים הקשורים לפעילות המשרד בהתאם לנושא הכנס, כמפורט בסעיף ב'.

קול קורא זה כולל 4 נקודות זמן, אשר יפורטו להלן, בהן תיפתח תיבת המכרזים ותערך בחינת ההצעות שהוגשו עד לאותה העת (להלן – **תחנות הגשה**)**.** לנוכח העובדה כי **לא ניתן להגיש בקשות שונות בקשר לאותו כנס**, על המציע לבחור את מועד הגשת ההצעה בהתאם למועדי תחנות ההגשה המפורטים להלן, **ובלבד כי מועד הכנס קבוע למועד המרוחק ב-45 יום לפחות** מהמועד האחרון להגשה באותה תחנת הגשה (לדוגמא, לתחנה השנייה כפי שתוגדר להלן, ניתן להגיש בקשה למימון כנס אשר מועד קיומו הינו מיום 29.4.2018, ולא מוקדם מכך):

**תחנה ראשונה**  - החל ממועד פרסום קול קורא זה ועד למועד האחרון להגשה ופתיחת תיבת המכרזים **ביום 31.12.2017, י"ג בטבת ה'תשע"ח, בשעה 12:00**;; על אף האמור לעיל, בתחנת הגשה זו ניתן להגיש הצעות בקשר לכנסים אשר עתידים להתקיים החל מיום 1.2.2018;

**תחנה שנייה** – **החל מיום 31.12.2017, י"ג בטבת ה'תשע"ח** בשעה 12:01 ועד למועד האחרון להגשה ופתיחת תיבת המכרזים ביום 15.3.2018, כ"ח באדר ה'תשע"ח בשעה 12:00;

**תחנה שלישית**  - החל מיום 15.3.2018, כ"ח באדר ה'תשע"ח בשעה 12:01 ועד למועד האחרון להגשה ופתיחת תיבת המכרזים ביום 14.6.2018, א' בתמוז ה'תשע"ח בשעה 12:00;

**תחנה רביעית** – החל מיום 14.6.2018, א' בתמוז ה'תשע"ח בשעה 12:01 ועד למועד האחרון להגשה ופתיחת תיבת המכרזים ביום 16.9.2018, ז' בתשרי ה'תשע"ט בשעה 12:00;

**התקציב אשר יוקצה לכל תחנת הגשה יהיה התקציב הפנוי אשר הוקצה לקול קורא זה וטרם נוצל, נכון למועד האחרון להגשת ההצעות (ובטרם נפתחה תיבת המכרזים), חלקי מספר תחנות ההגשה שנותרו, בכפוף לזמינות התקציבית**.

**יודגש, כי ההחלטה לאיזו תחנת הגשה להגיש את ההצעה הינה באחריות המציע, ולא תתקבל כל טענה ו/או בקשה למעבר מתחנת הגשה אחת לאחרת.**

**המשרד מזמין בזה להציע הצעות לרכישת מושב אחד או שני מושבים** (להלן – **המושב הנרכש**) **על ידי המשרד במסגרת כנסים כאמור.**

גובה המימון מטעם המשרד עבור רכישת מושב בכנס יהיה בהתאם למפורט בסעיף ח(2) להלן, בכפוף לזמינות תקציבית בתחנת ההגשה הרלוונטית כמפורט לעיל. נדרש כי לרשות המציע יעמדו מקורות משלימים (שאינם משרדי ממשלה אחרים) לכיסוי מלוא הוצאות הכנס בשיעור של 50% מעלות הכנס לפחות, לאחר ניכוי הוצאות שאינן מוכרות לעניין זה על ידי המשרד.מספר המושבים שיירכשו על ידי המשרד, מושב אחד או שניים, ייקבע בהתאם להצעה שתוגש, מטעמים מקצועיים ועל פי שיקול דעתו הבלעדי של המשרד.

בקול קורא זה תהיה למונחים אלו המשמעות הבאה:

"**מושב**" - הצגה מול קהל של דובר מרכזי אחד שלאחריה דיון עם הקהל ו/או קיום פאנל מומחים, ולחילופין, הצגה מול קהל של מספר דוברים במקצה מוסדר. משך המושב יהיה שעה עד שעתיים, ותינתן למושב הגדרה ברורה בסדר היום של הכנס.

"**מדיניות לאומית**" – מערכת של רעיונות, כללים והצעות לצורך קבלת החלטות ואשר נועדה להוות בסיס לגיבוש תכניות עבודה או תכניות פעולה להשגת מטרות לאומיות.

1. **תחומי העיסוק של המושב הנרכש**

המושב הנרכש יעסוק במדיניות לאומית, בהתאם לנושא הכנס, וידון באחד או יותר מתחומים אלו:

1. מדיניות לאומית בתחום המדע.
2. מדיניות לאומית בתחום המחקר והפיתוח היישומי וההנדסי.
3. מדיניות לאומית בתחום הטכנולוגיה.
4. מדיניות לאומית בתחום החלל.
5. מדיניות לאומית בתחום תקשורת המדע.
6. מדיניות לאומית בתחום חינוך מדעי ואוריינות דיגיטלית.
7. מדיניות לאומית בתחום אבטחת מידע וסייבר.
8. קידום אוכלוסיות "ייחודיות" (כגון נשים, מיעוטים וכיו"ב) באחד או יותר מהתחומים המפורטים בסעיפים 1-7 לעיל, בגילאים שונים ובמסגרות שונות.
9. **השירותים המבוקשים**

המשרד מעוניין לקבל הצעות לרכישת מושב בכנס העומד בכל אחד מן התנאים הבאים:

1. הכנס יאורגן על ידי מציע כהגדרתו בסעיף ד(1) להלן והעונה על כל תנאי הסף שבסעיף ד'.
2. הכנס ייערך בישראל ויעסוק במדיניות לאומית בישראל.
3. מועד עריכת הכנס יהיה במהלך התקופה שבין החודשים פברואר – דצמבר 2018, ובהתאם לקבוע בסעיף א' כללי לעיל לעניין מועדי הכנסים ביחס למועדי תחנות ההגשה.
4. הכנס מיועד ל-50 משתתפים לפחות.
5. מארגני הכנס מעוניינים להקצות מושב אחד לפחות מבין כלל המושבים, על פי בחירת המשרד (לרבות פתיחה או סיום), אשר תוכנו ייקבע על ידי המשרד. תוכן המושב הנרכש יהיה בנושא מדיניות לאומית באחד מהתחומים המפורטים בסעיף ב' לעיל. אם יוקצו שני מושבים, נדרש כי כל אחד מהמושבים יאורגן על ידי יושב ראש מושב אחר, וכי כל אחד מהם יעסוק בנושא שונה באופן מהותי מהאחר והם לא יתקיימו במקביל.
6. הכנס יכלול מושב נוסף אחד לפחות מעבר למושב הנרכש.
7. נציג שיקבע המשרד יימנה בין חברי ועדת ההיגוי של הכנס. יו"ר ועדת ההיגוי של המושב הנרכש יהיה נציג המשרד.
8. מארגני הכנס יקצו למשרד חמישה כרטיסי כניסה להשתתפות מלאה בכנס, נוסף על כניסת הדוברים במושב הנרכש והחברים בוועדות ההיגוי.
9. לקראת הכנס יוקם על ידי המציע אתר אינטרנט, או לחילופין יוקצה דף במסגרת אתר אינטרנט קיים, אשר יכלול לכל הפחות את תכנית הכנס ואת תכנית המושב הנרכש.
10. בכל פרסום הקשור בכנס יצוין בצורה ברורה ובולטת כי הכנס נערך בשיתוף המשרד, בצירוף סמליל (לוגו) המשרד – ר' לעניין זה את סעיף ח(3) להלן.
11. לרשות המציע יעמדו מקורות משלימים (שאינם ממשרדי ממשלה אחרים) לכיסוי מלוא הוצאות הכנס בשיעור של 50% מעלות הכנס לפחות (ביחס לעלויות המוכרות על ידי המשרד – ראו פירוט בעניין זה בסעיף ה' להלן). דרישה זו מתייחסת לכיסוי כלל הוצאות הכנס, למעט עלויות המושב הנרכש. המשרד יהא רשאי לסטות מכלל זה, במקרים חריגים שיקבלו את אישור ועדת המכרזים של המשרד (להלן – **ועדת המכרזים**), ומנימוקים מיוחדים שירשמו.

אם בשלב הגשת ההצעות טרם ברורים מקורות המימון המשלימים, יציג המציע את מקורות המימון הקיימים או הידועים לו בעת ההגשה בצירוף התוכנית התקציבית ומקורות מימון פוטנציאליים, ויעדכן את המשרד בכל התפתחות שתחול בעניין מקורות המימון המשלימים. אישור הצעה אשר לא הוגשו בעניינה מלוא מקורות המימון המשלימים בשלב הגשת ההצעות, יותנה באישור תקציב הכנס המפורט בהתאם לתנאי הקול הקורא.

**הערה: קול קורא זה אינו מיועד לכנסים מדעיים אשר בחירת כלל הנושאים המוצגים במסגרתם נעשית על פי אמות מידה אקדמיות, אלא לכנסים העוסקים בתחומים אשר הוגדרו בסעיף ב' לעיל.**

**ניתן להגיש למשרד הצעות להשתתפות המשרד בכנסים מדעיים בינלאומיים לקול הקורא לקבלת הצעות לרכישת מושב בכנסים בינלאומיים בישראל שמפרסם המשרד מעת לעת.**

1. **תנאי הסף להגשת הצעות**

**רשאים להגיש הצעות לקול הקורא גופים ומוסדות העומדים בכל אחד מתנאי הסף הבאים**:

1. המציע הוא תאגיד רשום בישראל (חברה, עמותה וכיו"ב) או גוף ציבורי, לרבות: מוסד אקדמי, מלכ"ר, מוסד מחקר, אגודה מדעית בינלאומית, גוף ממשלתי, מוסד ציבורי או רשות מקומית.
2. המציע עומד בדרישות תקנה 6(א) לתקנות חובת המכרזים, תשנ"ג-1993, ובכלל זה מחזיק בכל האישורים הנדרשים לפי חוק עסקאות גופים ציבוריים, התשל"ו- 1976 (אכיפת ניהול חשבונות ותשלום חובות מס) כשהם תקפים.
3. אין מניעה לפי כל דין או הסכם שהמציע צד לו להשתתפותו של המציע בקול הקורא ואין, לפי שיקול דעתו הבלעדי והמוחלט של המשרד, אפשרות כלשהי לקיומו של ניגוד עניינים ישיר או עקיף בין ענייני המציע, בעלי השליטה בו, נושאי המשרה שלו או הפועלים מטעמו, לבין ענייני המשרד או מתן השירותים.
4. אם המציע הוא חברה – במועד הגשת ההצעה המציע אינו בעל חובות אגרה שנתית לרשות התאגידים מלבד חוב אגרה לשנת הגשת ההצעה.
5. אם המציע הוא חברה או שותפות רשומה - הוא אינו "חברה מפרה" כאמור בסעיף 362א' לחוק החברות, התשנ"ט 1999.
6. אם המציע הוא עמותה או אגודה שיתופית - עליו להיות בעל אישור ניהול תקין, תקף לשנה השוטפת.
7. לרשות המציע המקום, כוח האדם, הציוד, הניסיון והידע המתאימים והדרושים לקיום הכנס.
8. לא הוגשה בקשה לתמיכה ו/או רכישת מושבים בכנס במסגרת קול קורא אחר שפרסם המשרד.
9. המושב הנרכש אינו נתמך, נרכש ו/או מומן ע"י משרד ממשלתי אחר.
10. **עלויות מוכרות**

העלויות אשר יוכרו על ידי המשרד ביחס לעלות כלל הכנס, כנדרש בסעיף ג(11) לעיל וכן לעניין חישוב עלות הכנס כנדרש בסעיף ח(2)(ה) להלן, **לא** יכללו את המפורט להלן:

1. עובדים, אשר שכרם מתוקצב על ידי המדינה, כדוגמת אנשי סגל במוסדות להשכלה גבוהה בישראל או עובדי מדינה ביחידות ממשלתיות (משרדי ממשלה או יחידות סמך);
2. רכישת ציוד קבוע;
3. הכנסה ב"שווה כסף" עבור הוצאות אחרות אשר לא פורטו לעיל;
4. כל הוצאה שאינה קשורה במישרין לקיום הכנס או הוצאה אשר חורגת מן הסביר או המקובל בנסיבות העניין, לפי שיקול דעת המשרד.
5. **טופס ההגשה והמסמכים הנדרשים**

ההצעה תוגש על גבי טופס ההגשה המצורף **כנספח א'**. ההצעה וכן הנספחים המצורפים לה יוגשו בשפה העברית בלבד (למעט אם מדובר במסמך אשר במקורו ניתן בשפה אחרת).

חובה למלא את טופס ההגשה בשלמותו ולצרף את כל הנספחים והמסמכים הנדרשים.

ככל שפרטים מסוימים בדבר הכנס (כגון מקום, תאריך, זהות חלק מהדוברים, מס' משתתפים וכדו') אינם ידועים למציע במועד הגשת ההצעה, ניתן להגיש את ההצעה בציון הפרטים החסרים ולבקש להשלים את הפרטים החסרים לאחר המועד הקובע כהגדרתו להלן, המשרד שומר על שיקול דעת בלעדי ומוחלט בקבלת/דחיית הפרטים החדשים שישלחו לאחר המועד הקובע כהגדרתו להלן. יובהר כי לאור הצורך בבחינת פרטי ההצעות לצורך דירוגן באופן יחסי כמפורט בסעיף ח' להלן, חוסר בפרטים הרלוונטיים לבדיקת האיכות עלול להוביל לפגיעה בציון האיכות של ההצעה החסרה.

הגשת הצעה תכלול את המפורט להלן:

1. טופס ההגשה מלא וחתום על ידי מורשה החתימה מטעם המציע בצירוף חותמת רשמית של המציע.
2. ציון מספר המושבים המוצעים לרכישת המשרד (אחד או שניים).
3. פרטים אודות הכנס ובכלל זה התחום בו עוסק הכנס, מיקום הכנס, מועד הכנס, מספר ימי הכנס, תדירות קיומו של הכנס (חד פעמי או כנס המתקיים באופן תקופתי), מספר המשתתפים הצפוי בכנס, ומתוכם – מספר המשתתפים מחו"ל.

לעניין מספר המשתתפים הצפוי יש לצרף תצהיר מטעם המציע, חתום ע"י עו"ד, וכן העתק של רישיון העסק בו עתיד להתקיים הכנס או אישור רשמי אחר הכולל התייחסות מפורשת להיתר הקיבולת של מקום הכנס.

1. תכנית מפורטת של הכנס, הכוללת נושאים מרכזיים ותתי-נושאים, מושבים שיתקיימו ושמות מרצים שהוזמנו לשאת דברים במסגרתו ושאישרו את השתתפותם (יש לציין אילו מבין המרצים הינם מרצים שמקום מושבם אינו בישראל ומגיעים מחו"ל).
2. התוכנית התקציבית של הכנס (לא כולל המושב הנרכש), **חתומה על ידי רו"ח**, מפורטת לתת סעיפי תקציב בהתאם למטרת ההוצאה (ובכלל זה – סעיף הוצאות עבור פרסום ושיווק הכנס, אשר בנוגע אליו יש לצרף הזמנות לפרסום ושיווק ו/או מסמך התחייבות אחר המעיד על היקף ההשקעה המתוכנן), וכן מקורות המימון עבור הכנס, ובכללם – דמי ההשתתפות, ככל שישנם, מקורות עצמיים, משרדי ממשלה אחרים וכו'.
3. הפנייה לדף האינטרנט אשר יוקצה לכנס. ככל שטרם הוקצה דף כאמור, יש לפרט את הפרטים אודות הכנס אשר מתוכננים להיכלל במסגרת דף זה.
4. רשימת נותני החסות לכנס.
5. שמות חברי ועדת ההיגוי של הכנס.
6. מסמך בשפה העברית המתאר את פרופיל המציע.
7. פרטים אודות ניסיונו של המציע בארגון כנסים בסדר גודל דומה לכנס הנוכחי במהלך 5 השנים האחרונות.
8. העתק תעודת עוסק מורשה והעתק של תעודת התאגדות (לפי העניין וסוג התאגדותו המשפטית של המציע), לצורך הוכחת העמידה בתנאי הסף שבסעיף ד(1) לעיל (למעט כאשר מדובר במשרד ממשלתי או רשות מקומית).
9. אם המציע הוא עמותה, עליו להעביר אישור ניהול תקין מטעם רשם העמותות, תקף למועד הגשת ההצעה, להוכחת העמידה בתנאי הסף שבסעיף ד(6) לעיל.
10. אישור עו"ד או רו"ח על היות החתומים בשמו של המציע רשאים לחייב את המציע בחתימתם.
11. אישורים לפי חוק עסקאות גופים ציבוריים, בדבר ניהול פנקסי חשבונות ורשומות, כשהוא תקף, להוכחת העמידה בתנאי הסף שבסעיף ד(2) לעיל.
12. אם המציע הוא תאגיד - יצרף נסח חברה עדכני מרשות התאגידים המוכיח כי למציע אין חובות אגרה שנתית לשנת המס הקודמת או מוקדם מכך לרשם החברות, לצורך הוכחת עמידה בתנאי הסף שבסעיף ד(4) לעיל.
13. תצהירים והתחייבויות בהתאם לנוסח המצורף לטופס ההגשה כנספח א:
	* תצהיר, חתום ע"י עו"ד, בדבר היעדר הרשעות לפי חוק עובדים זרים וחוק שכר מינימום.
	* תצהיר, חתום ע"י עו"ד, המאשר כי המציע אינו מצוי בגירעון כספי אשר עשוי לפגוע ביכולת לקיים את הכנס, או שמנוהל באופן לקוי ו/או בלתי אחראי.
	* התחייבות ואישור המציע לקיום החקיקה בתחום העסקת עובדים.
	* התחייבות לשמירת סודיות ולמניעת ניגוד עניינים.
	* הצהרה על שימוש בתוכנות מקוריות.
	* התחייבות לאי קבלת תמיכה או מימון ממשרד ממשלתי אחר בגין המושב הנרכש.

**המשרד רשאי לפסול הצעות אשר לא יצורפו אליהן המסמכים הנ"ל.**

ככל שתכנית הכנס ו/או נותני החסות ו/או מקורות המימון המשלים לא ידועים במלואם בשלב הגשת ההצעה, יתחייב המציע בטופס ההגשה להציג את נותני חסות ו/או מקורות המימון המשלימים על פי דרישת המשרד או מיד עם השגתם, לפי המוקדם מהם, ויצהיר כי ידוע לו כי הצגת נותני החסות ומקורות המימון המשלימים עד לכיסוי מלוא הוצאות הכנס ואישור התכנית התקציבית של הכנס ומקורות המימון המשלים על ידי המשרד הם תנאי לזכייה בקול הקורא.

1. **הגשת ההצעות**
2. ההצעות יוגשו על גבי טופס ההגשה בהתאם למפורט בסעיף ו' לעיל.
3. מציע שהוא מוסד להשכלה גבוהה יגיש את הצעתו באמצעות רשות המחקר.
4. כל הצעה תכלול בקשה המתייחסת לרכישת מושב אחד או שני מושבים בכנס.
5. יצוין כי מציע רשאי להגיש מספר הצעות בנפרד במסגרת הקול הקורא, לרכישת מושבים בכנסים שונים.
6. הצעה לרכישת מושב עבור כנס מסוים אשר הוגשה למשרד במסגרת תחנת הגשה קודמת ו/או במסגרת קול קורא מקביל ו/או אחר ונדחתה, לא תוגש פעם נוספת עבור אותו כנס במסגרת קול קורא זה.
7. הגשת הצעה במענה לקול קורא זה מהווה הסכמה של המציע לתנאי הסכם ההתקשרות המצורף כנספח ב', ככתבם וכלשונם. המשרד יעדכן את הסכם ההתקשרות כדי להשלים בו את פרטי המציע הזוכה ואת פרטי הכנס, והתוספות להסכם כאמור ייהפכו לחלק בלתי נפרד מתנאי ההסכם. ביקש מציע לאחר זכייתו לשנות, לתקן, להוסיף או לגרוע איזה מתנאי הסכם ההתקשרות, יראו בכך חזרת המציע מהצעתו וויתור על זכייתו.
8. ההצעות יוגשו על גבי טופס ההגשה המצורף כנספח א' בליווי כל המסמכים הנדרשים, ב-3 עותקים כרוכים, בהדפסה ולא בכתב יד. המשרד רשאי לקבוע כי הצעה אשר הוגשה בצורה רשלנית, חסרה, לקויה או שלא בהתאם לדרישות המפורטות, תיפסל ותוחזר לשולחיה ללא בדיקה.
9. ניתן להוריד את טפסי ההגשה מאתר האינטרנט של המשרד, בכתובת [www.most.gov.il](file:///C%3A%5CUsers%5Crachelr%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C985EKTD6%5Cwww.most.gov.il), תחת מדור פרסומים.
10. הבקשות יוגשו באחד ממועדי תחנות ההגשה המפורטים לעיל, לבחירת המציע, ובלבד כי מועד הכנס קבוע למועד המרוחק ב-45 יום לפחות מהמועד האחרון להגשה באותה תחנת הגשה (למעט התחנה הראשונה, אשר לגביה ניתן להגיש הצעות בקשר לכנסים אשר עתידים להתקיים החל מיום 14.1.2018), כאשר המועד האחרון לכל תחנת הגשה מהווה את המועד הקובע ביחס לכל תחנת הגשה (להלן – המועד הקובע), במעטפה סגורה ללא סימנים מזהים, ויירשם עליה "קול קורא להצעות לרכישת מושבים בכנסים וימי עיון המתקיימים בישראל בחודשים פברואר-דצמבר 2018" אל תוך תיבת המכרזים של משרד המדע והטכנולוגיה הנמצאת במשרד המדע והטכנולוגיה, רח' קלרמון גאנו, קריית בגין – קריית הממשלה המזרחית, ירושלים, בנין ג', קומה ג' ליד חדר 302.

ההחלטה לאיזו תחנת הגשה להגיש את ההצעה הינה על פי בחירת המציע ובאחריותו, ובהתאם למועדי הכנסים כפי שהוגדר לעיל, ולא תתקבל כל טענה ו/או בקשה למעבר מתחנת הגשה אחת לאחרת.

לתשומת לב המציעים, בכניסה לקריה ולבניין מתקיימים סדרי אבטחה ובדיקת תעודות אישיות, קיימת בעיית חנייה בסביבה, הפרעות כלליות בתנועה בעיר וכדומה, אשר עלולים לגרום לעיכוב בכניסה. **על המציעים לקחת את האמור בחשבון כדי להבטיח הגעה בזמן לתיבת המכרזים**.

1. מציע המבקש שלא לחשוף סוד מסחרי או סוד מקצועי המפורט במסגרת הצעתו, יצרף עותק נוסף מושחר.
2. הצעות שלא יימצאו בתיבת המכרזים במעמד פתיחתה ויגיעו לאחר מכן, ייפסלו על הסף ויוחזרו לשולחיהן מבלי שייפתחו.
3. כל שינוי או הסתייגות שיעשה המציע במסמכי הקול הקורא או בנספחיהם, בין אם ייעשו בתוספת למסמכים, במכתב נלווה או בכל דרך אחרת יהיו חסרי תוקף, והברירה בידי המשרד להתעלם מהם או לפסול בעטיים את ההצעה.
4. הצעת המציע בקול הקורא תהא בתוקף למשך 120 יום לאחר המועד האחרון להגשת ההצעות באותה תחנת הגשה.
5. נציג המשרד לעניין שאלות ופניות הוא הגב' רחלי הדר בדוא"ל Rachelr@most.gov.il. פניות ושאלות לנציגת המשרד ייעשו בכתב באמצעות הדוא"ל בלבד עד למועדים הקבועים להלן. באחריות הפונה לוודא כי השאלות אכן התקבלו בפועל בידי נציגת המשרד בטלפון מס' 02-5411141.

המועדים האחרונים להעברת השאלות:

עבור תחנת ההגשה הראשונה – **לא יאוחר מיום ראשון 17.12.2017, כ"ט בכסלו ה'תשע"ח, בשעה 12:00**;

עבור תחנת ההגשה השנייה – **לא יאוחר מיום שלישי, 27.2.2018, י"ב באדר ה'תשע"ח בשעה 12:00**;

עבור תחנת ההגשה השלישית – **לא יאוחר מיום שלישי, 29.5.2018, ט"ו בסיוון ה'תשע"ח בשעה 12:00**;

עבור תחנת ההגשה הרביעית – **לא יאוחר מיום רביעי, 29.8.2018, י"ח באלול ה'תשע"ח בשעה 12:00**.

1. התשובות לשאלות ירוכזו בפרוטוקול שיקבץ את כלל השאלות ללא זהות הפונים, ולצדן תשובות המשרד, והן יפורסמו כקובץ אחד באתר האינטרנט של המשרד בכתובת [www.most.gov.il](file:///C%3A%5CUsers%5CBinyaminS%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CQL7BM0XV%5Cwww.most.gov.il) לא יאוחר מ-7 ימים לפני המועד הקובע של כל תחנת הגשה. רק תשובות בכתב ותשובות שיפורסמו באתר כאמור יחייבו את המשרד. פרוטוקול השאלות והתשובות יחייב את כלל המציעים ויהפוך לחלק בלתי נפרד ממסמכי הקול הקורא.
2. המשרד רשאי בכל עת להקדים או לדחות את המועד הקובע וכן לשנות מועדים ותנאים אחרים הנוגעים לקול הקורא על פי שיקול דעתו, וזאת בהודעה שתפורסם כדרך שפורסם הקול הקורא המקורי.
3. **שלבי בדיקת ההצעות**
	1. **שלב א' – שלב בדיקת תנאי הסף:**

בשלב הראשון תיבחן עמידת ההצעה בתנאי הסף כמפורט בסעיף ד' לעיל. הצעה שלא תעמוד בכל תנאי הסף תיפסל ולא תעבור לשלב בדיקת איכות ההצעה.

* 1. **שלב ב' – שלב בדיקת איכות ההצעה:**
1. הצעה שעמדה בכל תנאי הסף, תעבור **לשלב בדיקת האיכות**. בדיקת איכות ההצעות על ידי ועדת שיפוט אשר תמונה על ידי ועדת המכרזים לעניין זה.
2. בדיקת איכות ההצעות תיעשה על פי אמות המידה, הקריטריונים ומשקליהן המפורטים בטבלת האקסל המצורפת **כנספח ג'** לקול הקורא.
3. ההצעות ידורגו לפי ציוניהן, בהתאם לאמות המידה המפורטות בנספח ג'.
4. הצעה אשר תצוין בציון הנמוך מ- 70 לא תמומן.
5. ועדת השיפוט תמליץ על מספר המושבים (מושב אחד או שני מושבים) שיירכשו במסגרת כל הצעה, בהתאם להצעה שתוגש ולפי שיקולים מקצועיים אשר ינומקו בחוות דעת מטעם הוועדה.
6. ועדת המכרזים תקבע אלו הצעות ימומנו על פי סדר הדירוג להלן, עד למיצוי התקציב אשר הקצה המשרד לקול קורא זה בהתאם למפורט לעיל, בכפוף לזמינות התקציבית באותה תחנת הגשה ולאישור בקשת החסות כמפורט בסעיף ח(3) להלן.

גובה המימון עבור כל הצעה ייקבע בהתאם למספר המושבים אשר הומלץ על ידי ועדת השיפוט, על פי הפירוט המובא להלן:

|  |  |
| --- | --- |
| **עלות הכנס** (עלויות המוכרות על ידי המשרד – סעיף ה') | **גובה מימון**  |
| עד 500,000 ₪ | 30,000 ₪ עבור מושב אחד;40,000 ₪ עבור שני מושבים. |
| עד 1,000,000 ₪ | 40,000 ₪ עבור מושב אחד;60,000 ₪ עבור שני מושבים. |
| עד 2,000,000 ₪ | 50,000 ₪ עבור מושב אחד;80,000 ₪ עבור שני מושבים. |
| 2,000,000 ₪  ומעלה | 60,000 ₪ עבור מושב אחד;100,000 ₪ עבור שני מושבים. |

1. צוות הבדיקה לא יאשר ההשתתפות הכספית למציע אשר מדוחותיו הכספיים, או מכל מסמך אחר, עולה כי הוא מצוי בגירעון כספי אשר עשוי לפגוע ביכולת הגוף לקיים את הכנס, או שמנוהל באופן לקוי ו/או בלתי אחראי.
	1. **שלב ג' – אישור חסות:**
2. בהתאם לנדרש בסעיף ג'10, ביצוע המושבים והכנס בכללותו בהשתתפות המשרד, כולל שימוש בשם ובסמל המשרד ולעיתים גם בשם ובסמל של נותני חסות נוספים. לפיכך, יש להגיש למשרד בקשה לאישור החסות הכוללת פירוט של יתר נותני החסות בהתאם [להוראת התכ"ם מס' 15.3.1 בנושא "פרסומת מסחרית, חסות ממשלתית והשתתפות משרדי ממשלה בכנסים"](http://takam.mof.gov.il/doc/hashkal/horaot.nsf). ככל שהבקשה לאישור החסות לא תוגש במקביל להגשת ההצעה לקול קורא זה, הזוכה יידרש להגישה למשרד 60 יום לפחות לפני מועד הכנס, שאחרת הצעתו תיפסל כאילו לא עמדה בתנאי הסף
3. הבקשה לאישור החסות תוגש לוועדת החסויות המשרדית, ובמידת הצורך לאישור ועדת פרסום וחסויות הבין-משרדית, הכול בהתאם להוראת התכ"ם 15.3.1.

**אישור בקשת החסות מהווה תנאי לביצוע ההתקשרות בפועל (אף לאחר שאושרה במסגרת ועדת המכרזים (שלב ב'))**.

* 1. **שלב ד' – לאחר ההודעה על הזכייה – הקמת ועדת היגוי למושב וגיבוש תכנית המושב:**
1. לאחר אישורה של ההצעה על ידי ועדת המכרזים של המשרד, תיערך פנייה למציעים הזוכים ובמסגרתה יתבקשו המציעים, בשיתוף הנציגים הרלוונטיים מטעם המשרד, למנות ועדת היגוי למושב הנרכש אשר יושב הראש שלו/הם יהיה נציג המשרד וכן לצרף נציג נוסף מטעם המשרד לחבר בוועדת ההיגוי של הכנס.
2. ועדת ההיגוי של המושב הנרכש תגבש תכנית מפורטת לקיום המושב.
3. **ביצוע ההתקשרות**
4. המשרד מעוניין לבחור ביותר מזוכה אחד עד לגובה התקציב העומד לרשותו.
5. על אף האמור לעיל, המשרד רשאי לבחור בזוכה אחד או שלא לבחור זוכים כלל, לפי שיקול דעתו.
6. המשרד אינו מתחייב לקבל הצעה שתוגש, כולה או חלקה.
7. המשרד רשאי לאשר את התקציב המבוקש (במסגרת שלב ד', כמתואר בסעיף ח' לעיל) במלואו או בחלקו על פי מכלול השיקולים העומדים בפניו.
8. המשרד לא ידון בהצעות אשר יוגשו שלא במועד או שאינן עומדות בתנאים שפורטו לעיל.
9. מציע אשר לא הייתה ברשותו במועד הגשת ההצעה תכנית כנס סופית, רשימת כלל נותני החסות או תכנית תקציבית מפורטת לכלל הכנס הכוללת את מקורות התקצוב המשלים במועד הגשת ההצעה, יעביר לידיעת המשרד את תכנית הכנס הסופית, רשימת נותני החסות המלאה והתוכנית התקציבית, כולל מקורות המימון המשלימים, וזאת 45 יום לפחות לפני מועד הכנס. העברת המפורט לעיל, ואישורם על ידי המשרד, מהווים תנאי לאישור ההצעה.
10. עם החתימה על ההסכם יפקיד הזוכה ערבות בסך 5% מסכום התמורה המשולם על ידי המשרד (ובמוסדות להשכלה גבוהה – כתב קיזוז), כביטחון למילוי התחייבויות הזוכה, הכול בהתאם להוראה 7.4.16 להוראות התכ"ם לעניין ערבויות ולדרישות המופיעות לעניין זה בהסכם ההתקשרות נספח ב'. המצאת הערבות (ובמוסדות להשכלה גבוהה – כתב קיזוז) היא תנאי מוקדם לכניסתו לתוקף של הסכם ההתקשרות.
11. ביצוע ההתקשרות בהתאם לקול קורא זה מותנה בזמינות תקציבית.
12. עם הזוכים ייחתם הסכם התקשרות הרצ"ב כנספח ב', והזוכים יפעלו בהתאם לתנאיו.
13. המשרד לא ישתתף במימון מושב במסגרת כנס אשר התקיים בטרם נחתם הסכם התקשרות בין המשרד לבין הזוכה.
14. הזוכה אינו רשאי להעביר או להמחות לאחר את זכויותיו לפי קול קורא זה, כולן או חלקן, או את ביצוע התוכנית, כולה או חלקה, ללא הסכמת המשרד מראש בכתב ובתנאים שיקבע.
15. **זכויות המשרד**
16. המשרד רשאי לבטל את הקול הקורא או חלקים ממנו או לפרסם קול קורא חדש על פי החלטתו ללא מתן הסברים כלשהם למציעים או לכל גורם אחר וללא הודעה מוקדמת. בכל מקרה, המציעים, והם בלבד, יישאו בהוצאותיהם בקשר להצעתם.
17. המשרד שומר לעצמו את הזכות לערוך בכל עת שינויים או תיקונים בקול קורא זה ובנספחיו, לרבות בכל תנאי מתנאיו ובמועד הגשת הבקשות הנדרש.
18. המשרד רשאי להקטין, להגדיל או לבטל את התקציב המיועד לצורך נושא זה, וכן לנהל מו"מ עם המציע, לעניין דרישות המשרד ולעניין גובה המימון מטעם המשרד.
19. המשרד רשאי לפנות במהלך הבדיקה וההערכה למציע, כדי לקבל הבהרות להצעות או להסיר אי- בהירויות, העלולות להתעורר בעת בדיקת ההצעות.
20. המשרד רשאי לבקש פרטים נוספים, תוך כדי תהליך בחינת ההצעות, או כל מסמך, או מידע אחר, הדרוש לדעתו לשם בדיקת ההצעות, בדיקת ההתאמה של המוצע בהן לדרישותיו, או הנחוצים לדעתו לשם קבלת החלטה. המשרד שומר לעצמו את הזכות להזמין את המציעים להציג בפניו את ניסיונם, עיקרי ההצעה ופרטיה.
21. המשרד יהיה רשאי לערוך סיור במקום המוצע לביצוע הכנס וכן לזמן את המציע/מנהליו/עובדיו לראיון והמציע מתחייב להופיע ולגרום להופעת מנהליו ועובדיו.
22. החלטת ועדת המכרזים של המשרד בעניין זה אינה מחייבת את המשרד להתקשר עם הזוכה. חתימת הזוכה על הסכם ההתקשרות וכל המסמכים הנדרשים, מהווים תנאי מוקדם לחתימה על הסכם התקשרות מצד המשרד.
23. לא חתם הזוכה על הסכם ההתקשרות או לא מילא אחר דרישות אחרות הנגזרות מהזכייה בקול הקורא או הפר את הוראות ההסכם – רשאי המשרד לבטל את זכייתו בקול הקורא, מבלי לפגוע בזכויות או תרופות אחרות העומדים לזכותו על פי הוראות הסכם ההתקשרות או על פי הוראות כל דין. במקרה כזה, המשרד יהא רשאי, בין היתר, אך לא חייב, להכריז על מציע אחר כזוכה או לבטל את הקול הקורא או לפצל את הזכייה או לשלב בין מספר זוכים, לפי שיקול דעתו.
24. אין באמור לעיל כדי לפגוע בזכויות המשרד לפי חוק חובת המכרזים, תשנ"ב-1992 או תקנותיו או לפי כל דין אחר.
25. מציע שקיבל הודעה כי לא זכה בקול הקורא רשאי לבקש לעיין בהצעה הזוכה תוך 30 יום. כפי שפורט לעיל, המציעים רשאים לציין מראש אלו סעיפים בבקשתם חסויים בפני הצגה למציעים אחרים, ולצרף עותק נוסף מושחר בהתאם. למרות זאת, ועדת המכרזים של המשרד תהיה רשאית, לפי שיקול דעתה, להציג בפני מציעים שלא זכו בקול הקורא כל מסמך אשר להערכתה המקצועית אינו מהווה סוד מסחרי או מקצועי ואשר הצגתו נדרשת על-פי כל דין.

**בברכה – ועדת המכרזים**